sagorsarker/bangla-wikipedia huggingface dataset:
মহারাজপুর ইউনিয়ন, মুকসুদপুর

মহারাজপুর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
মহারাজপুর ভূঁইয়া বাড়ি
মুকসুদপুর থানার অন্তর্গত মহারাজপুর ইউনিয়নে একটি পুরনো, পরিত্যক্ত বাড়ি রয়েছে যেটি মহারাজপুর ভূঁইয়া বাড়ি নামে অভিহিত। এই বাড়ির সূত্রপাত কবে হয়েছিল কিংবা কার হাত ধরে এই বাড়ির সূচনা হয়েছিল তা সুস্পষ্টভাবে বলা মুশকিল। তবে ধারণা করে বলা যায় যে, আনুমানিক বিংশ শতাব্দীর শুরুতে এই বাড়ি স্থাপিত হয়।
বর্তমান চেয়ারম্যান-
বাটিকামারী ইউনিয়ন

বাটিকামারী ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
দিগনগর ইউনিয়ন, মুকসুদপুর

দিগনগর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
১। জনাব জসিম উদ্দীন খান 
২। জনাব কায়সার মিয়া   
৩। জনাব  রোকন উদ্দীন মোল্লা 
৪। জনাব  ফজলুর রহমান মোল্লা 
৫। জনাব খোন্দকার বজলুর রহমান 
বর্তমান চেয়ারম্যান-
রাঘদী ইউনিয়ন

রাঘদী ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার:
বর্তমান চেয়ারম্যান-
গোহালা ইউনিয়ন

গোহালা ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
গোহালা ইউনিয়নের কার্যালয় উপজেলা সদর হতে ১৬ কি.মি. দক্ষিণ-পূর্বে গোহালা বাজারে অবস্থিত। জেলা সদর হতে দুরত্ব ৪৪ কি.মি.। ইউনিয়নের উত্তরে দিগনগর ইউপি, দক্ষিণে খালিয়া ইউপি, পূর্বে রাঘদী ইউপি এবং পশ্চিমে ননীক্ষীর ইউপি অবস্থিত।
ব্রিটিশ শাসনামলের আনুমানিক ১৯৪৩ সালে প্রথম মুকসুদপুর অধীনে বর্তমান গোহালা ইউনিয়ন গঠিত হয়। ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দিন সরকার। তারপর পর্যায়ক্রমে গোলাম হোসেন সরকার, সাদত আলী গ্রাম প্রেসিডেন্ট এর দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য ডা: রেয়াজ উদ্দিন সরকার প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে তৈয়ব আলী, আ: মতিন (ভারপ্রাপ্ত), মাজেদুল ইসলাম সরকার (২য় বার নির্বাচিত), তৈয়ব আলী ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক সুবিল ইউনিয়ন থেকে রসুল পুর গ্রাম কে পৃথক করে রসুলপুর নামে আলাদা ইউনিয়ন গঠন করা হয়। বর্তমানে কয়েকটি ছোট বড় গ্রাম মিলিয়েই গোহালা ইউনিয়ন পরিষদ।
গ্রাম সমূহ- বামনডাঙ্গা, প্রশন্নপুর, পূর্বনওখন্ডা, গোহালা, ভট্টাচার্য্যকান্দি, বিশ্বনাথপুর, মুনিরকান্দি, মুড়িয়াজোড়া, আড়ুয়াকান্দি, আচারপাড়া, জিরাতলী, কাজিপাড়া, যাত্রাবাড়ী, হরিশ্চর, চকাআমবাড়ী (নয়াকান্দি), উঃগঙ্গারামপুর, দঃগঙ্গারামপুর, গয়লাকান্দি।
আয়তন: ১৪.৭০ বর্গ কি.মি.। জনসংখ্যা: ২০,৫৩৪ জন। (২০১১ আদম শুমারী অনুযায়ী)
শিক্ষার হার: ৫৫%
শিক্ষা প্রতিষ্ঠান
বর্তমান চেয়ারম্যান- সফিকুল আলম মোল্লা
মোচনা ইউনিয়ন

মোচনা ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
মোচনা ইউনিয়নের নাম মোচনা গ্রাম দিয়ে হলেও এর সকল প্রশাসনিক অফিস মোচনা ইউনিয়নের সর্ব উত্তরের গ্রাম আইকদিয়ায় অবস্থিত। মোচনা ইউনিয়নের, ইউনিয়ন পরিষদ ভবন, ইউনিয়ন স্বাস্থ্য কমপ্লেক্স, ইউনিয়ন ভূমি অফিস {তহসিল অফিস( খাপুরা ইউনিয়ন ভূমি অফিস)} আইকদিয়ায় অবস্থিত।
শিক্ষার হার :
শিক্ষা প্রতিষ্ঠানঃ 
১। নওহাটা আব্দুর রহিম মোল্লা উচ্চ 
মেজর জেনারেলের অবঃ মহব্বত জান চৌধুরী সাবেক মন্ত্রী 
০১। দাগু শিকদার (সাবেক চেয়ারম্যান) 
০২। আবুবকর শেখ(সাবেক চেয়ারম্যান)
০৩। আঃ রাজ্জাক শিকদার(সাবেক চেয়ারম্যান) 
০৪। জনাব ফারুক আহমেদ (সাবেক চেয়ারম্যান) ন্যায়বিচারক (নওহাটা)। 
০৫। দেলোয়ার হোসেন মোল্লা (সাবেক চেয়ারম্যান) নওহাটা
বর্তমান চেয়ারম্যান- মোঃ এমদাদ হোসেন মোল্যা
০৮
মোঃ এমদাদ হোসেন মোল্যা
উজানী ইউনিয়ন

উজানী ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
গ্রাম সমূহ- উজানী, মহাটালী, বাশুড়িয়া, বরমপাল্টা, টিকারডাঙ্গা, পাটিকেলবাড়ি, ডিগ্রীকান্দি, বাসুদেবপুর, ধর্মরায়েরবাড়ী, বন্যাহাটি।
শিক্ষার হার: ৪৫%
শিক্ষা প্রতিষ্ঠান
বর্তমান চেয়ারম্যান- শ্যামল কান্তি বোস
কাশালিয়া ইউনিয়ন

কাশালিয়া ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষার হার: ৪২%
শিক্ষা প্রতিষ্ঠান
মাজেদুর রহমান
বর্তমান চেয়ারম্যান- মোঃ সিরাজুল ইসলাম
ননীক্ষীর ইউনিয়ন

ননীক্ষীর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
১৬ নং ননীক্ষীর ইউনিয়ন পরিষদ মধুমতি বিল রুট ক্যানালের পাশে অবস্থিত, মুকসুদপুর উপজেলা সদর থেকে বিশ কিলোমিটার দূরে অবস্থিত ইউনিয়ন পরিষদ।
পাথরঘাটা, ননীক্ষীর, মহিষতলী, গোয়ালগ্রাম, বনগ্রাম, বড় ভাটরা, পঃ নওখন্ডা।
শিক্ষার হার : ৪৭%
শিক্ষা প্রতিষ্ঠান
বর্তমান চেয়ারম্যান- মোঃ আসাদুজ্জামান মিনা
জলিরপাড় ইউনিয়ন

জলিরপাড় ইউনিয়ন ঢাকা বিভাগের অন্তর্গত গোপালগঞ্জ জেলার মুকসুদপুর উপজেলায় অবস্থিত। ইউনিয়নটি রাজধানী ঢাকা থেকে 92 কিলোমিটার দক্ষিণে এবং গোপালগঞ্জ থেকে 39 কিলোমিটার উত্তরে অবস্থিত। এর জিপিএস অবস্থান 23.21375, 89.96321।
ইউনিয়নটি অত্যধিক জনসংখ্যা এবং বন্যা প্রবণ এলাকা হিসাবে পরিচিত। গ্রামবাসীদের আয়ের প্রধান উৎস মাছ ধরা এবং কৃষিকাজ। নিয়মিত বন্যার কারণে এই ইউনিয়নের অধিকাংশ স্থানে সারা বছরে শুধুমাত্র একটি ফসল  চাষ হয়,এছাড়া ব্রোঞ্জ পন্য, বাদাম, ধান, পাট উৎপাদন হয়। এবং বাকি ঋতুতে নদী-বিল থেকে মাছ ধরাই  জীবিকা নির্বাহের প্রধান উৎস।  বাংলাদেশ সরকারের প্রচেষ্টা, বিভিন্ন চার্চের সহাংয়তা এবং কিছূ উন্নয়ন সংস্থার কারণে  শিক্ষার হার বেড়েছে এবং দারিদ্র্যের হার কমেছে। 
আয়তন– ১৪.৭০ বর্গকিঃমিঃ। জনসংখ্যা– ৩০২৮৮ জন। (২০১১সালের আদমশুমারি অনুযায়ী)
গ্রামভিত্তিক লোকসংখ্যা
তথ্য সূত্র- আদমশুমারী ২০১১ প্রতিবেদন।
শিক্ষার হার : ৪৯%। (২০০১ শিক্ষা জরীপ অনুযায়ী)
শিক্ষা প্রতিষ্ঠান
নদীঃ একমাত্র নদী মধুমতি বিলরুট ক্যানেল এবং বানিয়ারচর ক্যাথলিক মিশন, বৌ-বাজার, বাকার বিল, চান্দার বিল, চক্কনা বিলসহ অন্যান্য ক্যানেল ও খাল এ ইউনিয়নের দর্শনীয় স্থান।
কালের স্বাক্ষী বহন কারী মুকসুদপুর উপজেলাধীন  জলিরপাড়  ইউনিয়ন। কাল  পরিক্রমায় আজ  ইউনিয়ন  শিক্ষা, সংস্কৃতি, ধর্মীয়  অনুষ্ঠান, খেলা ধুলা  সহ  বিভিন্ন  ক্ষেত্রে  তার   নিজস্ব  স্বকীয়তা   আজ  ও   সমুজ্জ্বল।
ক) নাম– জলিরপাড় ইউনিয়ন পরিষদ।
খ) আয়তন– ১৪.৭০(বর্গকিঃমিঃ)
গ) লোকসংখ্যা– ৩০২৮৮ জন (প্রায়) (২০১১ সালের আদম শুমারি অনুযায়ী)
ঘ) গ্রামের সংখ্যা– ১২টি।
ঙ) মৌজার সংখ্যা– ৫টি।
চ) হাট/বাজার সংখ্যা-৪টি।
ছ) উপজেলা সদর থেকে যোগাযোগ মাধ্যম–বাস/ভ্যান/সিএনজি/রিক্সা।
জ) শিক্ষার হার– ৪৯%। (২০০১ এর শিক্ষা জরীপ অনুযায়ী)
   ১- সরকারী প্রাথমিক বিদ্যালয়- ০৮টি,
  ২- বে-সরকারী রেজিঃ প্রাঃ বিদ্যালয়- ০৩টি,     
ঝ) বেসরকারী সংস্থাঃ কলিগ্রাম ওয়াই এম সি এ, ব্র্যাক, গ্রামীন ব্যাংক, সিসিডিবি,কারিতাস
ঞ) গুরুত্বর্পূণ ধর্মীয় স্থান- ৫টি।
ট) ঐতিহাসিক/পর্যটন স্থান– নাই।
ঠ) ইউপি ভবন স্থাপন কাল– ৩০/০৪/১৯৯১ইং
ড) নব গঠিত পরিষদের বিবরণ–
          ১) শপথ গ্রহণের তারিখ– ২৮/১২/২০২১ইং
         ২) প্রথম সভার তারিখ– ০২/০১/২০২২ ইং
        ৩) মেয়াদ উর্ত্তীনের তারিথ– ০২/০১/২০২৭ইং
             ১) নির্বাচিতপরিষদসদস্য– ১৩জন।
            ২) ইউনিয়নপরিষদসচিব– ১জন।
            ৩) ইউনিয়নগ্রামপুলিশ– ১০জন।
          ৪)উদ্যোক্তা- ২জন।
৫) হিসাব সহকারী কাম কম্পিউটার অপারেটর  - ০১ জন।
জনপ্রতিনিধি
বর্তমান চেয়ারম্যান- মিহির কান্তি রায়
মোবাইল : ০১৭৬৪৩২৮২৩৫
শিক্ষাগত যোগ্যতা : বিএসসি ইঞ্জিনিয়ারিং
প্রাক্তন চেয়ারম্যানগণের তালিকা
যোগাযোগ ব্যবস্থা
জলিরপাড় ইউনিয়নের যোগাযোগ ব্যবস্থা মোটামুটি ভাল।এখান থেকে বাংলাদেশের বিভিন্ন স্থানে সহজে যাতায়াত করা য়ায়।
বাজেট
            সর্বমোট = আটাশ লক্ষ এক হাজার সাত চল্লিশ টাকা মাত্র।
লীলা নায়ডু

লীলা নায়ডু (; ১৯৪০ - ২৮শে জুলাই ২০০৯) একজন ভারতীয় অভিনেত্রী ছিলেন, যিনি হিন্দি এবং ইংরেজি চলচ্চিত্রে অভিনয় করেছিলেন। তিনি সত্যিকারের জীবনের নানাবতী মামলার উপর ভিত্তি করে নির্মিত "ইয়ে রাস্তে হ্যায় পেয়ার কে" (১৯৬৩) সহ বেশ কয়েকটি হিন্দি এবং ইংরেজি চলচ্চিত্রে অভিনয় করেছিলেন এবং মার্চেন্ট আইভরি প্রোডাকশনের চলচ্চিত্র দ্য হাউজহোল্ডার ছিল তাঁর অভিনীত প্রথম চলচ্চিত্র। তিনি ১৯৫৪ সালের ফেমিনা মিস ইন্ডিয়া-র বিজয়ী ছিলেন এবং মহারানী গায়ত্রী দেবীর সাথে ভোগ ম্যাগাজিন দ্বারা প্রকাশিত "বিশ্বের সেরা দশ সুন্দরী" তালিকার একজন ছিলেন; এই তালিকায় তিনি ১৯৫০-এর দশক থেকে ১৯৬০-এর দশক পর্যন্ত টানা স্থান পেয়েছিলেন। তাঁর অত্যাশ্চর্য সৌন্দর্য এবং সূক্ষ্ম অভিনয় দক্ষতার জন্য তাকে স্মরণ করা হয়।
লীলা নায়ডু ১৯৪০ সালে ভারতের বোম্বেতে (বর্তমানে মুম্বই) জন্মগ্রহণ করেছিলেন। তাঁর বাবা ড. পাত্তিপতি রামাইয়া নায়ডু একজন খ্যাতনামা পারমাণবিক পদার্থবিজ্ঞানী ছিলেন, যিনি অন্ধ্র প্রদেশের চিত্তুর জেলার মদনপালের বাসিন্দা ছিলেন এবং তিনি প্যারিসে নোবেল বিজয়ী মারি ক্যুরির তত্ত্বাবধানে একটি গবেষণাগারে কাজ করেছিলেন। তিনি দক্ষিণ পূর্ব এশিয়ার ইউনেস্কোর বৈজ্ঞানিক উপদেষ্টা এবং পরে টাটা গ্রুপের উপদেষ্টা ছিলেন। তাঁর মা ড. মার্থে মঙ্গে নায়ডু একজন সাংবাদিক এবং ভারততত্ত্ববিদ ছিলেন, যিনি সুইস-ফরাসি বংশোদ্ভূত এবং দক্ষিণ-ফ্রান্সের পোঁত দঁ'আবিগনের বাসিন্দা ছিলেন এবং তিনি সর্বন থেকে পিএইচডি অর্জন করেছিলেন। এই দম্পতির আটটি সন্তানের মধ্যে লীলা নায়ডু একমাত্র জীবিত সন্তান ছিলেন; কারণ মার্থের সাতটি গর্ভপাত হয়েছিল।
লীলা নায়ডু শৈশব থেকে পিতামাতার সাথে তাঁর সম্পর্ক উপভোগ করেছিলেন। তিনি ইউরোপে তাঁর শৈশব অতিবাহিত করেছেন এবং সুইজারল্যান্ডের জেনেভার একটি অভিজাত স্কুলে শিক্ষা গ্রহণ করেছেন এবং তাঁর কৈশোর বয়সে জিন রেনোয়ারের কাছ থেকে অভিনয়ের শিক্ষা গ্রহণ করেছিলেন। লীলা নায়ডু প্যারিসের গ্র্যান্ড-হোটেল অপেরাতে সালভাদোর দালির সাথে দেখা করেছিলেন; যেখানে তিনি তাঁর প্রতিকৃতি এঁকেছিলেন। কংগ্রেসের প্রবীণ নেতা এবং মুক্তিযোদ্ধা সরোজিনী নায়ডু ছিলেন তাঁর খালা। 
লীলা নায়ডু ১৯৫৪ সালে ফেমিনা মিস ইন্ডিয়া খেতাব জয়লাভ করেছিলেন এবং একই বছর ভোগ ম্যাগাজিনের বিশ্বের সেরা দশ সুন্দরী মহিলাদের তালিকায় স্থান পেয়েছিল।
তাঁর দ্বিতীয় স্বামী মোরেসের সাথে বিবাহ বিচ্ছেদ লীলা নায়ডুকে একটি বড় ধাক্কা দিয়েছিল। অতঃপর তিনি কোলাবা কোজওয়ের ক্যান্ট বাই লেনের সার্জেন্ট হাউজের একটি বড় পুরানো বাসায় একা থাকতেন। মারাত্মক বাত অসুখ তাঁর সামাজিক জীবনকে ক্ষতিগ্রস্ত করেছিল। নায়ডু শেষ দশকের বেশিরভাগ সময় বাড়িতেই কাটিয়েছেন। তিনি তাঁর বন্ধুদের ডেকে নিতেন তাঁর বাড়ি, এছাড়াও তাঁর মেয়ে এবং নাতি উভয়ের সাথে যোগাযোগ রাখতেন। তাঁর মেয়ে প্রিয়া ২০০৮ সালের ৮ই ফেব্রুয়ারি তারিখে হৃৎপেশীর রক্তাভাবজনিত কারণে মারা যান।
লীলা নায়ডু ৬৯ বছর বয়সে দীর্ঘকালীন ইনফ্লুয়েঞ্জা ভাইরাসে আক্রান্ত হওয়ার পরে, ফুসফুস কাজ করা বন্ধ করে দিলে, ২০০৯ সালের ২৮শে জুলাই তারিখে মুম্বইয়ে মারা যান। ২৯শে জুলাই চন্দনওয়াড়ি শ্মশানঘরে তাঁর অন্ত্যেষ্টিক্রিয়া সম্পন্ন করা হয়; সেখানে তাঁর মেয়ে মায়া, নাতি নাতনি এবং বন্ধুরা উপস্থিত ছিলেন।
নিম্মী

নবাব বানু (১৮ই ফেব্রুয়ারি ১৯৩৩ – ২৫শে মার্চ ২০২০), তাঁর মঞ্চ নাম নিম্মী দ্বারা বেশি পরিচিত) একজন ভারতীয় অভিনেত্রী ছিলেন, যিনি ১৯৫০-এর দশক এবং ১৯৬০-এর দশকের প্রথম দিকে হিন্দি চলচ্চিত্রে ব্যাপক জনপ্রিয়তা অর্জন করেছিলেন। তিনি প্রফুল্ল গ্রাম্য মেয়ের চরিত্রে অভিনয় করে জনপ্রিয়তা অর্জন করার পাশাপাশি কল্পনাভিত্তিক এবং সামাজিক চলচ্চিত্রের বিভিন্ন গুরুত্বপূর্ণ চরিত্রে অভিনয় করেছেন। অতঃপর তিনি "সাজা" (১৯৫১), "আন" (১৯৫২), "উড়ান খাটোলা" (১৯৫৫), "ভাই-ভাই" (১৯৫৬), "কুন্দন" (১৯৫৫), "মেরে মেহবুব" (১৯৬৩), "পূজা কে ফুল" (১৯৬৪), "আকাশদীপ" (১৯৬৫) এবং "বসন্ত বাহার" (১৯৫৬)-এর মতো চলচ্চিত্রে অভিনয় করেছেন। রাজ কাপুর নবাব বানুকে "নিম্মী" নাম দিয়েছিলেন।
নবাব বানু ১৯৩৩ সালের ১৮ই ফেব্রুয়ারি তারিখে তৎকালীন ব্রিটিশ ভারতের আগ্রা এবং ওউধ সংযুক্ত প্রদেশের আগ্রার একটি মুসলিম পরিবারে জন্মগ্রহণ করেছিলেন। তাঁর মা ছিলেন ওয়াহিদান একজন গণিতবিদ, গায়িকা এবং অভিনেত্রী ছিলেন; যিনি চলচ্চিত্র জগতের সঙ্গে বেশ ভালভাবে যুক্ত ছিলেন। নিম্মীর বাবা আবদুল হাকিম একজন সামরিক ঠিকাদার হিসাবে কাজ করতেন। নিম্মীর প্রকৃত নামের প্রথম অংশ "নবাব" তাঁর দাদু এবং দ্বিতীয় অংশ "বানু" তাঁর দাদী যুক্ত করেছিলেন। ছোটবেলায় নিম্মীর বোম্বে ভ্রমণের স্মৃতি ছিল। তাঁর মায়ের সঙ্গে মেহবুব খান এবং তাঁর পরিবারের সাথে ভাল সম্পর্ক ছিল। এই পরিবার চলচ্চিত্র নির্মাণের ব্যবসায় বিশিষ্ট এবং প্রভাবশালী ব্যক্তিত্ব ছিলেন।
নিম্মী যখন মাত্র এগার বছর বয়সী তখন তাঁর মা হঠাৎ মারা যান। তাঁর বাবা মিরাটে থাকতেন, যেখানে তিনি চাকরি করতেন এবং সেখানে তাঁর আর একটি পরিবারছিল। উক্ত সময়ের নিম্মীর মায়ের সাথে তাঁর বাবার যোগাযোগ খুব কম ছিল। তাই নিম্মীকে তার মাতামহের সাথে রাওয়ালপিন্ডির নিকটে অ্যাব্‌টাবাদে বাস করতে পাঠানো হয়েছিল। ১৯৪৭ সালে ভারত বিভাজন সংগঠিত হওয়ার পর অ্যাবটাবাদে পাকিস্তানের পতন ঘটে। নিম্মীর দাদি মুম্বইয়ে (তৎকালীন বোম্বে নামে পরিচিত) চলে আসেন এবং তাঁর অন্য আরেকটি মেয়ে, জ্যোতির বাড়িতে বসবাস করেন। একজন প্রাক্তন অভিনেত্রী, জ্যোতি ভারতের জনপ্রিয় নেপথ্য সঙ্গীতশিল্পী, অভিনেতা এবং সংগীত পরিচালক জি. এম. দুরানির সাথে বিবাহ বন্ধনে আবদ্ধ হয়েছিলেন। 
১৯৪৮ সালে, তাঁর মায়ের (যিনি ১৯৩০-এর দশকে চলচ্চিত্র জগতে কাজ করেছিলেন) পরিচিত বিখ্যাত চলচ্চিত্র নির্মাতা মেহবুব খানের সাহায্যে নিম্মী চলচ্চিত্র জগতে প্রবেশ করেছিলেন। মেহবুব খান তরুণ নিম্মীকে আমন্ত্রণ জানিয়েছিলেন, তাঁর বর্তমান প্রযোজনা "আন্দাজ" এর চিত্রায়ন দেখার জন্য। সেখানে তাঁকে লক্ষ্য করে নিজের প্রযোজনা সংস্থা সেন্ট্রাল স্টুডিও দ্বারা নির্মিত "আন্দাজ" চলচ্চিত্রে অভিনয়ের জন্য তাঁকে নির্বাচন করেছিলেন। নিম্মী পূর্ব থেকেই চলচ্চিত্র জগতের প্রতি আগ্রহী ছিলেন এবং এই চলচ্চিত্রটি তাঁকে চলচ্চিত্র নির্মাণ প্রক্রিয়াটি বোঝার একটি সুযোগ করে দিয়েছিল। "আন্দাজ" নামক চলচ্চিত্রে নিম্মী রাজ কাপুরের সাথে কাজ করার সুযোগ পেয়েছিলেন। 
২০২০ সালের ২৫শে মার্চ তারিখে ৮৭ বছর বয়সে তিনি মারা যান।
বেগম পারা

বেগম পারা (বা পারা হক; ২৫শে ডিসেম্বর ১৯২৬ – ৯ই ডিসেম্বর ২০০৮) একজন ভারতীয় হিন্দি চলচ্চিত্র অভিনেত্রী ছিলেন, যিনি ১৯৪০-এর দশক এবং ১৯৫০-এর দশকের একজন জনপ্রিয় অভিনেত্রী ছিলেন। চলচ্চিত্র জগত থেকে বিরতি নেওয়ার ৫০ বছর পর সোনম কাপুরের দাদীর চরিত্রে তিনি সঞ্জয় লীলা বনশালি "সাওয়ারিয়া" (২০০৭)-ছবিতে সর্বশেষ অভিনয় করেছিলেন। ১৯৫০-এর দশকে, তাঁকে বলিউডের "গ্ল্যামার গার্ল" হিসাবে বিবেচনা করা হতো, তিনি এতটাই জনপ্রিয় ছিলেন যে 'লাইফ' পত্রিকা তাঁর সূক্ষ্ম সংবেদনশীল ছবিগুলোর প্রতি নিবেদিত একটি বিশেষ সংস্করণ প্রকাশ করেছিল।
বেগম পারা ১৯২৬ সালের ২৫শে ডিসেম্বর তারিখে তৎকালীন ব্রিটিশ ভারতের পাঞ্জাব প্রদেশের ঝিলামে পারা হক নামে জন্মগ্রহণ করেছিলেন। তাঁর পরিবার আলিগড়ের বাসিন্দা ছিল। তাঁর বাবা মিয়া এহসানুল হক একজন বিচারক ছিলেন, যিনি তাঁর জীবনের এক পর্যায়ে উত্তর রাজস্থানের বিকানেরের রাজ পরিবারের বিচার বিভাগের চাকরিতে যোগদান করেছিলেন, সেখানে তিনি সর্বোচ্চ আদালতের প্রধান বিচারপতি হয়েছিলেন, তিনি তাঁর সময়ের একজন দুর্দান্ত ক্রিকেটার ছিলেন। বেগম পারা খুব সুশৃঙ্খল হলেও একজন উদার ব্যক্তিত্ব হিসেবে বড় হয়েছিলেন। তিনি বিকানেরে তাঁর শৈশব অতিবাহিত করেছেন। তিনি আলিগড় মুসলিম বিশ্ববিদ্যালয়ে পড়াশোনা করেছিলেন। তাঁর বড় ভাই মাসরুরুল হক, অভিনেতা হওয়ার জন্য ১৯৩০-এর দশকের শেষের দিকে বোম্বে চলে গিয়েছিলেন; সেখানে তিনি বাঙালি অভিনেত্রী প্রতিমা দাসগুপ্তের প্রেমে পড়েছিলেন এবং তাঁর সাথেই বিবাহ বন্ধনে আবদ্ধ হয়েছিলেন।
বেগম পারা যখনই বোম্বেতে তাঁদের দেখতে যেতেন, তখনই তিনি তাঁর বৌদির (ভাইয়ের স্ত্রী) চটকদার জগতের সাথে বেশ মানিয়ে নিতেন। তিনি তাঁর সাথে বিভিন্ন অনুষ্ঠানে অংশগ্রহণ করতেন। লোকেরা তাঁর চেহারা দেখে বেশ মুগ্ধ হতো এবং তাকে অভিনয় জগতে অভিনয় করার প্রস্তাব প্রদান করতো। অতঃপর তিনি শশধর মুখোপাধ্যায় এবং দেবিকা রাণীর কাছ থেকে এমনই একটি প্রস্তাব পেয়েছিলেন। তাঁর বাবা অনিচ্ছা সত্ত্বেও তাঁর ইচ্ছার প্রতি সম্মান জানিয়ে অনুমতি দিয়েছিলেন, কিন্তু তাঁর বাবা তাকে লাহোরে কখনও কাজ না করার অনুরোধ করেছিলেন।
তিনি বলিউড অভিনেতা দিলীপ কুমারের ছোট ভাই অভিনেতা নাসির খানের সাথে বিবাহ বন্ধনে আবদ্ধ হয়েছিলেন। অভিনেতা আইয়ুব খান সহ তাঁদের তিনটি সন্তান ছিল। তাঁর স্বামী ১৯৭৪ সালে মারা যান। স্বামীর মৃত্যুর পরে তিনি ১৯৭৫ সালে কিছু দিনের জন্য পাকিস্তানে চলে আসেন। দুই বছর পরে, তিনি পুনরায় ভারতে ফিরে আসেন।
তিনি ২০০৮ সালের ৯ই ডিসেম্বর তারিখে ৮১ বছর বয়সে ঘুমন্ত অবস্থায় মারা যান।
শশীকলা

শশীকলা ওমপ্রকাশ সায়গল (বিবাহপূর্ব জওয়ালকর; ৮ জানুয়ারি ১৯৩৩ - ৪ এপ্রিল ২০২১) হলেন একজন ভারতীয় চলচ্চিত্র ও টেলিভিশন অভিনেত্রী। তিনি এক শতাধিক বলিউড চলচ্চিত্রে পার্শ্ব চরিত্রে অভিনয় করেছেন। তিনি আটটি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন এবং তন্মধ্যে "আরতি" (১৯৬২) ও "গুমরাহ" (১৯৬৩) চলচ্চিত্রে অভিনয়ের জন্য দুটি পুরস্কার লাভ করেন। তার ফিল্মফেয়ারের মনোনয়ন প্রাপ্ত বাকি চলচ্চিত্রগুলো হল "সুজাতা" (১৯৫৯), "আয়ি মিলন কী বেলা" (১৯৬৪), "হিমালয় কী গোদ মেঁ" (১৯৬৫), "ফুল অউর পাত্থর" ও "অনুপমা" (১৯৬৬), এবং "নীল কমল" (১৯৬৮)। ১৯৬৩ সালের আয়োজন থেকে ১৯৬৭ সালের আয়োজন পর্যন্ত সর্বাধিক টানা ছয়টি ফিল্মফেয়ার পুরস্কারের মনোনয়ন রেকর্ড রয়েছে তার। ভারতীয় চলচ্চিত্রে অবদানের জন্য ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রীতে ভূষিত করে।
শশীকলা জওয়ালকর ১৯৩৩ সালের ৮ জানুয়ারি মহারাষ্ট্র রাজ্যের সোলাপুরে এক মারাঠি ভাষী হিন্দু পরিবারে জন্মগ্রহণ করেন। ৫ বছর বয়সে তিনি সোলাপুর জেলার বিভিন্ন মেলায় নৃত্য, সঙ্গীত ও অভিনয় পরিবেশন শুরু করেন। শশীকলা কৈশোরে পৌঁছার আগেই তার পিতা দেউলিয়া ঘোষিত হন এবং তারা সপরিবারে বম্বে (বর্তমান মুম্বই) চলে আসেন। তার পরিবার ভেবেছিল শশীকলা সেখানে চলচ্চিত্রে কাজের সুযোগ পাবে। কিছু সময়ের জন্য তারা তাদের বন্ধুদের সাথে অবস্থান করে এবং শশীকলা এক স্টুডিও থেকে অন্য স্টুডিওতে কাজের জন্য ঘুরে বেড়ান। তিনি ছোট-খাট চরিত্রে কাজ করতে থাকেন এবং সে সময়ের শীর্ষ অভিনেত্রী নূর জীহানের সাথে তার পরিচয় হয়। নূর জাহানের স্বামী শওকত হুসেন রিজভী তখন "জিনাত" (১৯৪৫) চলচ্চিত্র নির্মাণ করছিলেন, তিনি তাকে একটি কাওয়ালি গানের দৃশ্যে অন্তর্ভুক্ত করেন। চলচ্চিত্রটি উর্দু ভাষায় নির্মিত হয়েছিল, ফলে তাকে দ্রুত সময়ের মধ্যে উর্দু ভাষা শিখতে হয়। এই কাজের জন্য তিনি ২৫ রুপী পারিশ্রমিক পান। এই সময়ে তিনি কুন্দন লাল সায়গল পরিবারের ওমপ্রকাশ সায়গলের সাথে বিবাহ বন্ধনে আবদ্ধ হন। তার বিশের ঘরের প্রারম্ভিক বয়সেই তাদের দুই কন্যার জন্ম হয়।
শশীকলা ভারত বিভাজনের পূর্বে পি. এন. অরোরা, অমিয় চক্রবর্তী ও অন্যান্য চলচ্চিত্র নির্মাতাদের সাথে মাসিক ৪০০ রুপী পারিশ্রমিকে কাজ করেন। এই সময়ে তিনি অশোক কুমার ও করণ দেওয়ানের বিপরীতে নায়িকা চরিত্রে অভিনয় করেন। ১৯৫৩ সালে তিনি ভি. শান্তরামের "তিন বাত্তি চার রাস্তা" চলচ্চিত্রে অভিনয়ের সুযোগ পান। এছাড়া তিনি শাম্মী কাপুরের সাথে "ডাকু" (১৯৫৫) চলচ্চিত্রে কাজ করেন। ১৯৫৯ সালে তিনি "সুজাতা" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।
১৯৬২ সালে তিনি তারাচাঁদ বড়জাত্যার "আরতি" চলচ্চিত্র মীনা কুমারী, অশোক কুমার ও প্রদীপ কুমারের সাথে খল চরিত্রে অভিনয় করেন। চলচ্চিত্রটি সুপারহিট হয় এবং তিনি এই কাজের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। এই চলচ্চিত্রের সফলতার পর তার নিকট আরও চলচ্চিত্রের প্রস্তাব আসতে শুরু করেন। পরের বছর তিনি "গুমরাহ" (১৯৬৩) চলচ্চিত্রে অভিনয় করে টানা দ্বিতীয় শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার লাভ করেন। পরবর্তী কালে তিনি "আয়ি মিলন কী বেলা" (১৯৬৪), "হিমালয় কী গোদ মেঁ" (১৯৬৫), "ফুল অউর পাত্থর" ও "অনুপমা" (১৯৬৬), এবং "নীল কমল" (১৯৬৮) চলচ্চিত্রে অভিনয় করে আরও পাঁচটি ফিল্মফেয়ারের মনোনয়ন লাভ করেন।
বিজয়ী
মনোনীত
ইপ্সিতা পাটি

ইপ্সিতা পাটি হলেন একজন ভারতীয় মডেল, অভিনেত্রী, গায়িকা, নৃত্যশিল্পী এবং লোকহিতৈষী। তিনি ভারতীয় "প্রিন্সেস মিস এশিয়া" এবং মিস ইন্টারন্যাশনাল সহ বেশ কয়েকটি সুন্দরী প্রতিযোগিতায় জয়লাভ করেছেন। তিনি ২০১৫ সালে মুক্তিপ্রাপ্ত হিন্দি চলচ্চিত্র "চোর বাজারী"-তে অভিনয় করেছেন। ওড়িশার বুগুদার বুধখোলে ইপ্সিতা পাটি ভগবান শিব ও পার্বতীর চল্লিশটি বড় বড় মূর্তি দান করেছিলেন। অভিনেত্রী ইপ্সিতা পাটি ভারতীয় জনতা পার্টির কর্মসূচির কারণেএই দলে যোগদান করেছেন।
ইপ্সিতা পাটি ১৯৯১ সালের ১৮ই জুন তারিখে ভারতের অন্ধ্র প্রদেশের বিশাখাপত্তনমের স্টীল পরিবারে জন্মগ্রহণ করেছেন, সেখানেই তাঁর পরিবারের সাথে তিনি তাঁর শৈশব অতিবাহিত করেছেন। তাঁর বাবা ব্যোমকেশ পাটি একজন এজিএম (সহকারী সাধারণ ব্যবস্থাপক), চিত্রশিল্পী এবং তাঁর মা পূজা পাটি একজন অভিনেত্রী এবং মডেল ছিলেন, যিনি ওড়িয়া এবং বাংলা চলচ্চিত্রে কাজ করার পাশাপাশি ২০০৬ সালের গ্ল্যাডরাগস মিসেস ইন্ডিয়া প্রতিযোগিতায় অংশ নিয়েছিলেন। তাঁর ছোট বোন অন্বেষা পাটি একজন অভিনয়শিল্পী। ইপ্সিতা দিল্লি পাবলিক স্কুল থেকে স্কুল জীবনের পড়াশোনা শেষ করেছিলেন এবং শ্রীচৈতন্য আইআইটি একাডেমি হতে মাধ্যমিক স্তরের শিক্ষা গ্রহণ করেছিলেন। তিনি স্নাতক ডিগ্রি অর্জন করার পর বর্তমানে অন্ধ্র বিশ্ববিদ্যালয়ের লোকশাসন বিভাগে স্নাতকোত্তর করছেন।
মাত্র ১৬ বছর বয়সে ইপ্সিতা পাটি প্রথমবারের মতো একজন মডেল হিসেবে র‌্যাম্পে হেঁটেছিলেন। ২০০৮ সালে, তিনি মিস দক্ষিণ ভারতের খেতাব অর্জন করেছিলেন। ২০১০ সালে, তিনি মিস ইউনিভার্স ইন্ডিয়ার ফাইনালে উঠেছিলেন। তিনি ২০১০ সালের আই অ্যাম শি - মিস ইউনিভার্স ইন্ডিয়া প্রতিযোগিতায় অংশ নিয়েছিলেন এবং শীর্ষ ৩০-এর চূড়ান্ত প্রতিযোগীদের মধ্যে একজন হয়েছিলেন, তবে পরে তাঁকে তালিকা থেকে বাদ দেওয়া হয়েছিল। পাটি অভিযোগ করেছিলেন যে তাঁকে তালিকা থেকে "ইচ্ছাকৃতভাবে অপসারণ করা হয়েছে" এবং আয়োজকদের বিরুদ্ধে "পক্ষপাতমূলক মনোভাব" রাখার এবং তাঁকে "মানসিক ও শারীরিক নির্যাতন" করার জন্য অভিযোগ করেছেন। তিনি ভুবনেশ্বর মহিলা থানায় এবং জাতীয় মানবাধিকার কমিশনে এই অভিযোগ দায়ের করেছিলেন।
২০১১ সালে, তিনি থাইল্যান্ডে ভারতীয় প্রিন্সেস খেতাব এবং স্পেনের মিস ইন্টারকন্টিনেন্টাল ভারত এবং ২০১২ সালে, ফেমিনা মিস ইন্ডিয়ার পিপলস চয়েস অ্যাওয়ার্ড অর্জন করেছিলেন। তিনি মিস ইন্টারন্যাশনাল এবং ২০১৩ সালে মিস এশিয়া খেতাবও অর্জন করেছেন।
ইপ্সিতা পাটি ২০১৫ সালে মুক্তিপ্রাপ্ত হিন্দি চলচ্চিত্র "চোর বাজারী"-এ অভিনয় করার মাধ্যমে অভিনয় জগতে পদার্পণ করেছেন; যেখানে তিনি কেন্দ্রীয় নারী চরিত্রে অভিনয় করেছেন। "সেলেবস ট্রেন্ড নাউ"-এর মতে তিনি একজন সফল অভিনেত্রী। তিনি ১৯৯১ সালের ১৮ই জুন তারিখে জন্মগ্রহণকারী বিখ্যাত শিল্পীদের তালিকায় স্থান করে নিয়েছিলেন। এছাড়াও সর্বাধিক জনপ্রিয় অভিনেত্রীদের তালিকায়ও তাঁর অবস্থান রয়েছে। পাটি যথাক্রমে অন্ধ্র প্রদেশ এবং ওড়িশা রাজ্য সরকার থেকে "অন্ধ্র রত্ন" এবং "যুব আইকন" পুরস্কার লাভ করেছেন।
ইপ্সিতা তাঁর চলচ্চিত্র জীবনের বেশ কয়েকটি পুরস্কার জয়লাভ করেছেন; যার মধ্যে ২০১১ সালে "প্রথম ভারতীয় রাজকুমারি (থাইল্যান্ড) অন্যতম।
অঞ্জলি পাটিল

অঞ্জলি পাটিল (জন্ম: ২৬শে সেপ্টেম্বর ১৯৮৭) হলেন একজন ভারতীয় চলচ্চিত্র অভিনেত্রী এবং মঞ্চ নাটক পরিচালক। তিনি "দিল্লি ইন এ ডে", "চক্রব্যূহ", "নিউটন" এবং শ্রীলঙ্কার চলচ্চিত্র "উইথ ইউ উইথআউট ইউ-এর" জন্য ব্যাপক প্রশংসা অর্জন করেছেন। তিনি শ্রীলঙ্কার চলচ্চিত্র "উইথ ইউ উইদাউট ইউ"-এ তাঁর অভিনয়ের জন্য ভারতের ৪৩তম আন্তর্জাতিক চলচ্চিত্র উৎসবে আইএফএফআই "সেরা অভিনয়শিল্পী (নারী)" বিভাগে রৌপ্য ময়ূর পুরস্কার পেয়েছেন। ২০১৩ সালে, তিনি তেলুগু চলচ্চিত্র "না বাঙ্গারু টালি"-তে অভিনয় করেছিলেন; যার জন্য তিনি 'জাতীয় চলচ্চিত্র পুরস্কার - বিশেষ উল্লেখ' এবং সেরা অভিনেত্রীর জন্য রাজ্য নন্দী পুরস্কার পেয়েছিলেন।
অঞ্জলি পাটিল ১৯৮৭ সালের ২৬শে সেপ্টেম্বর তারিখে ভারতের মহারাষ্ট্রের নাশিকের একটি মারাঠি পরিবার জন্মগ্রহণ করেছিলেন এবং সেখানেই তাঁর শৈশব অতিবাহিত করেছিলেন। পাটিল নাশিকের আরএসসিবি বালিকা উচ্চ বিদ্যালয় (পুরুষোত্তম)-এ পড়াশোনা করেছেন এবং ১৪ বছর বয়সে তিনি অভিনয় শিল্পকে তাঁর কর্মজীবন হিসাবে বেছে নেওয়ার সিদ্ধান্ত গ্রহণ করেছিলেন। তাঁকে পুনে বিশ্ববিদ্যালয়ের পারফর্মিং আর্টস সেন্টারে পাঠানোর জন্য তিনি তাঁর পিতামাতাকে রাজি করিয়েছিলেন। ২০০৭ সালের জুন মাসে, তিনি তাঁর শ্রেষ্ঠত্বের জন্য স্বর্ণপদক নিয়ে আর্টসে স্নাতক ডিগ্রি অর্জন করেছিলেন। সেই বছরের পরে, পাটিলকে নতুন দিল্লির ন্যাশনাল স্কুল অফ ড্রামায় থিয়েটার ডিজাইনে মাস্টার্স করার জন্য বেছে নেওয়া হয়েছিল। এটি তাঁকে ভারতীয় এবং আন্তর্জাতিক চলচ্চিত্র, নাট্য অভিনেতা এবং পরিচালকদের সাথে ব্যাপকভাবে কাজ করার অনেক সুযোগ এনে দিয়েছিল।
প্রশান্ত নায়েরের হিন্দি এবং ইংরেজি ভাষার আন্তর্জাতিক স্বাধীন চলচ্চিত্র "দিল্লি ইন এ ডে"-তে অভিনয় করার মাধ্যমে অঞ্জলি পাটিল চলচ্চিত্র জগতে পদার্পণ করেছিলেন; উক্ত চলচ্চিত্রে তিনি রোহিনীর চরিত্রে অভিনয় করেছেন, যেটি সমালোচক দ্বারা ব্যাপকভাবে প্রশংসিত হয়েছিল। এই চলচ্চিত্রটি ২০১১ সালের ১৩ই অক্টোবর তারিখে মুম্বই চলচ্চিত্র উৎসব এশিয়ায় প্রদর্শন করা হয়েছিল এবং ২০১২ সালের আগস্ট মাসে ভারতের নাট্যমঞ্চে মুক্তি পেয়েছিল।
২০১০-১১ সালে পাটিল মুখ্য অভিনেত্রী এবং একটি আন্তর্জাতিক স্বল্পদৈর্ঘ্যের চলচ্চিত্র "গ্রিন ব্যাঙ্গলস" এর প্রযোজক হিসাবে কাজ করেছিলেন। এটি ডব্লিউআইএফটিআই-এ (উইমেন ইন ফিল্ম অ্যান্ড টেলিভিশন ইন্টারন্যাশনাল, লস অ্যাঞ্জেলস) ভারতের আনুষ্ঠানিক প্রবেশ হিসাবে নির্বাচিত হয়েছিল এবং ডব্লিউআইএফটিআই আন্তর্জাতিক শোকেস ২০১২-এ ১৫টি দেশের ৪৪টি শহরে প্রদর্শিত হয়েছিল।
অতঃপর তিনি প্রকাশ ঝার সর্বশেষ চলচ্চিত্র "চক্রব্যূহ"-তে অভিনয় করেছিলেন, যেটি তাঁকে সকলের নজরে আসতে ব্যাপকভাবে সহায়তা করেছিল। তিনি এই চলচ্চিত্রে ওম পুরি, মনোজ বাজপেয়ী, অভয় দেওল এবং অর্জুন রামপালের মতো দক্ষ অভিনয়শিল্পীদের সাথে অভিনয় করার সুযোগ পেয়েছিলেন। নকশাল নেতা জুহির চরিত্রে অভিনয়ের মাধ্যমে সমালোচকদের প্রশংসা কুড়ানোর পর পাটিল চলচ্চিত্র নির্মাতা প্রকাশ ঝায়ের সাথে তিনটি চলচ্চিত্রে কাজ করার একটি চুক্তিতে স্বাক্ষর করেছিলেন।
তাঁকে "নিম্মো" চলচ্চিত্রের শীর্ষচরিত্রে অভিনয় করতে দেখা যাবে, এটি আনন্দ এল রাইয়ের প্রযোজনায় রাহুল শঙ্কলিয়ার প্রথম পরিচালনা।
কবিতা রাধেশ্যাম

কবিতা রাধেশ্যাম হলেন একজন ভারতীয় অভিনেত্রী, যিনি পরিচালক বিক্রম ভাটের রোমাঞ্চকর টেলিভিশন ধারাবাহিক "হু ডান ইট উলঝন"-এ অভিনয় করেছিলেন। তিনি মূলত কন্নড়, তামিল এবং হিন্দি চলচ্চিত্রে অভিনয় করে থাকেন।
তিনি ভারতে প্রাণী নিষ্ঠুরতার প্রতিবাদে প্রথমে একটি আধা-নগ্ন ফটোশুটে অংশগ্রহণ করে সকলের দৃষ্টি আকর্ষণ করেছিলেন। রাধেশ্যামের অন্যান্য অর্ধ নগ্ন ছবি পরে ইন্টারনেটে প্রকাশিত হয়েছিল, যা রাধেশ্যাম পরিবর্তিত বা জাল বলে বর্ণনা করেছেন। তাদের বিরুদ্ধে মুম্বইয়ে একটি পুলিশ অভিযোগ দায়ের করা হয়েছিল। তাঁর ভাষ্য মতে, তিনি কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৬ষ্ঠ আসরে অংশগ্রহণ করার প্রস্তাব পেয়েছিলেন; তবে তিনি তা প্রত্যাখ্যান করেছিলেন।
গণচীনের অ্যাঞ্জেলবেবি, অস্ট্রেলিয়া থেকে লীনা আইয়ুবি, আয়ারল্যান্ডের শাহিরা ব্যারি এবং রাশিয়ার আনাস্তিসিয়া কাভিটকোর মতো বিখ্যাত খ্যাতিমান ব্যক্তিদের সাথে ডেইলি মিরর দ্বারা পরিচালিত জরিপে রাধেশ্যামকে ভারতের কিম কার্দাশিয়ান হিসেবে আখ্যায়িত করা হয়েছিল।
কবিতা রাধেশ্যাম ২০১৪ সালের মুক্তিপ্রাপ্ত ফয়সাল সাইফের বিতর্কিত চলচ্চিত্র "ম্যায় হুঁ রজনীকান্ত" তে অভিনয় করেছেন। তামিল অভিনেতা রজনীকান্ত এই ছবিটির মুক্তি ও চিত্রায়ন বন্ধ করতে মাদ্রাজ হাইকোর্টে অভিযোগ করেছিলেন। তবে এই চলচ্চিত্রটি নতুন পরিবর্তিত শিরোনাম "ম্যায় হুঁ (পার্ট-টাইম) কিলার"-এ পরিবর্তন করে মুক্তি দেওয়া হয়েছিল।
অরল্যান্ডো নাইটক্লাবের শ্যুটিংয়ের প্রেক্ষিতে, কবিতা রাধেশ্যাম ফেসবুক এবং টুইটারে "#অরল্যান্ডোশুটিং সম্পর্কে আমার মনে খুব দুঃখ হয়েছে.. সমকামিতা কি প্রকৃতির বিরুদ্ধে নয়? যাই প্রকৃতির বিরুদ্ধে হবে, তাদের বেঁচে থাকা উচিত নয়.." ("Felt Very Sad About #OrlandoShooting.. Aren't #LGBT Against Nature? Whatever Is Against Nature, Shouldn't Live..") পোস্ট করার পরে সমালোচনা পেয়েছিলেন। "ইন্ডিয়া টুডে" এই ঘটনার বিষয়ে একটি নিবন্ধ শিরোনাম করেছে, "সোজাসুজিভাবে: অভিনেত্রী কবিতা রাধেশ্যাম বলেছেন যে অরল্যান্ডোর ভুক্তভোগীরা মৃত্যুর দাবিদার ছিল"।
ফেসবুকে, তিনি এলজিবিটি সম্প্রদায় সম্পর্কে তাঁর মতামত বজায় রেখেছেন। তিনি ভারতের প্রাক্তন অতিরিক্ত আইনজীবী জেনারেল পি. পি. মালহোত্রাকে উদ্ধৃত করেছেন। ২০০৮ সালে ভারতের সর্বোচ্চ ন্যায়ালয়ের এক বক্তব্যে মালহোত্রা সমকামী লিঙ্গ কে "অপ্রাকৃত", "অত্যন্ত অনৈতিক এবং সামাজিক শৃঙ্খলা বিরোধী" বলে উদ্ধৃত করেছিলেন।
তাঁর অনলাইন মন্তব্যগুলো প্রচার পাওয়ার জন্য ছিল ছিল মাত্র, এমন অভিযোগের জবাবে তিনি উল্লেখ করেছিলেন যে তিনি তিন বছর আগে সমকামী আইন বিরোধী ধারা ৩৭৭-এর পক্ষে সমর্থন প্রকাশ করেছিলেন। "এইচআইভি সংক্রামিত শিল্পীরা হয় সমকামী বা উভকামী, আমি চাই যে আমার বিদ্বেষীরা একটি ছোট গবেষণা করুক" এই বলে তিনি আরও বিতর্ক সৃষ্টি করেছিলেন।
নেটওয়ার্ক ৭ মিডিয়া গ্রুপ তাদের ৬ষ্ঠ বার্ষিক ভারতীয় নেতৃত্বের সমাবর্তন অনুষ্ঠানে কবিতা রাধেশ্যামকে "সেরা অভিনেত্রী" বিভাগে পুরস্কার প্রদান করেছিল। বলিউডে এই পুরস্কারটি তাঁকে দেওয়া হয়েছিল, পাঁচ ঘন্টে মে পাঁচ করোড়, রাগিণী আইপিএস, "ম্যায় হুঁ (পার্ট-টাইম) কিলার, আম্মা" এবং ফয়সাল সাইফ দ্বারা পরিচালিত "ফর অ্যাডাল্টস অনলি" নামক চলচ্চিত্রগুলিতে তাঁর অভিনয়ের জন্য।
রুবিনা সাইগোল

ডাঃ রুবিনা সাইগোল একজন পাকিস্তানি নারীবাদী পণ্ডিত এবং শিক্ষাবিদ। তিনি ইংরেজি এবং উর্দুতে বেশ কয়েকটি বই এবং পত্রিকা রচনা ও সম্পাদনা করেছেন। তাঁর পণ্ডিতিকর্ম লিঙ্গ, শিক্ষা, জাতীয়তাবাদ, রাষ্ট্র, জাতিসত্তা, ধর্মীয় উগ্রবাদ, সন্ত্রাসবাদ, নারীবাদ এবং মানবাধিকারের বিষয়বস্তুগুলি সন্ধান করে। তিনি ওমেন অ্যাকশন ফোরামের সিনিয়র সদস্য এবং আজোকা থিয়েটার গ্রুপের সহ-প্রতিষ্ঠাতা। তার পণ্ডিত কাজ, পাকিস্তানে লিঙ্গ পরিচয়, রাজনীতি এবং সংগ্রামের বিভিন্ন উপাদান অনুসন্ধান করে। তাঁর প্রাথমিক পড়াশোনা ইনারাইড কলেজ ফর ওমেন ইউনিভার্সিটি থেকে চালিয়ে যান।
তিনি রোচেস্টার বিশ্ববিদ্যালয় থেকে শিক্ষায় পিএইচডি করেছেন এবং কলম্বিয়া বিশ্ববিদ্যালয় থেকে এমএলপি ডেভলপমেন্ট সাইকোলজিতে পিএইচডি করেছেন। তাঁর প্রাথমিক পড়াশোনা হয় ইনারাইড কলেজ ফর উইমেন ইউনিভার্সিটি থেকে । 
সাইগোলের লিঙ্গ, জাতীয়তাবাদ, পরিচয়ের বিষয়বস্তু নিয়ে বিভিন্ন বই রচনা করেছেন। তার বই 'পাকিস্তান প্রজেক্ট: নেশন অ্যান্ড আইডেন্টিটি অন নারীবাদী দৃষ্টিভঙ্গি' বইটিতে স্যার সৈয়দ আহমেদ খান এবং এম এ জিন্নাহ থেকে জিয়া উল-হক পর্যন্ত পাকিস্তানের এই ধারণার অস্থির বংশগতি পরীক্ষা করা হয়েছে। এর ফলে অনেক সময় প্রকাশিত হয় পরস্পরবিরোধী, প্রাঙ্গণ এবং অনুমান। '
তাঁর পণ্ডিতের কাজ বিভিন্ন জাতীয় এবং আন্তর্জাতিক গবেষণা জার্নালে প্রকাশিত হয়েছে। ড.সাইগোলের প্রকাশনাগুলি নীতিবাদ ছিল। তার রচনায় শিক্ষামূলক বক্তৃতার মধ্যে লিঙ্গ, জাতীয়তাবাদ এবং সন্ত্রাসবাদ বিরোধী বিভিন্ন বিষয়বস্তু বিস্তৃত। তাঁর কাজটি পণ্ডিত এবং সাংবাদিক উভয় প্রকাশনায় ব্যাপকভাবে উদ্ধৃত হয়েছে। পাকিস্তানে তার লিঙ্গ ও নারীবাদ সম্পর্কিত প্রকাশনাগুলিকে পাকিস্তানের উচ্চ শিক্ষা কমিশন (এইচইসি) দ্বারা একাধিক স্নাতক এবং স্নাতক কোর্সের জন্য বাধ্যতামূলক পাঠ হিসাবে সুপারিশ করা হয়। 
ডাঃ সাইগোল ওমেন অ্যাকশন ফোরামের অন্যতম অগ্রণী সদস্য। তিনি সিমরোগের উপদেষ্টা বোর্ডেও রয়েছেন। এটি পাকিস্তানভিত্তিক অলাভজনক নারীর অধিকারকে কেন্দ্র করে তৈরি । তার পণ্ডিত কাজ, পাকিস্তানে লিঙ্গ পরিচয়, রাজনীতি এবং সংগ্রামের বিভিন্ন উপাদান অনুসন্ধান করে। তিনি বিভিন্ন গবেষণা ও সাংবাদিকতার টুকরো রচনা করেছেন যা পাকিস্তানে নারীর অধিকার আন্দোলনের ইতিহাস ও দিকনির্দেশনার নথিভুক্ত করার চেষ্টা করে। তিনি রবিবার এবং অন্যান্যদের মধ্যে পরিচিত জাতীয় নিউজলেট হেরাল্ড এবং দ্য নিউজ সহ অনেক জাতীয় সাংবাদিক প্রকাশনাগুলিতে নিয়মিত অবদান রাখেন। এই প্রকাশনাগুলিতে তাঁর সাংবাদিকতার টুকরা প্রায় একচেটিয়াভাবে পাকিস্তানি মহিলাদের সম্পর্কিত থিমগুলিতে নিবদ্ধ। তিনি সিমরোগের উপদেষ্টা বোর্ডেও রয়েছেন, পাকিস্তান ভিত্তিক অলাভজনক মহিলাদের অধিকারের প্রতি উদ্বিগ্ন।
ঐশ্বর্যা রাজেশ

ঐশ্বর্যা রাজেশ (জন্ম: ১০ই জানুয়ারি ১৯৯০) হলেন একজন ভারতীয় চলচ্চিত্র অভিনেত্রী, যিনি মূলত তামিল চলচ্চিত্রের পাশাপাশি একটি হিন্দি,তেলুগু ও মালয়ালম চলচ্চিত্রে শীর্ষস্থানীয় চরিত্রে অভিনয় করেছেন। সান টিভিতে প্রচারিত "অসথপোবধু ইয়ারু" নামক একটি কৌতুক বিষয়ক অনুষ্ঠানে একজন শিল্পী পরিচালক হিসেবে অভিনয় করার মাধ্যমে তিনি অভিনয় জগতে পদার্পণ করেছিলেন।
তিনি "মানদা মাইলাদা" নামক রিয়ালিটি অনুষ্ঠান জয়লাভ করার পর, ২০১০ সালে তিনি "নীথানা আভান"-এ অভিনয় করেছিলেন। অতঃপর ২০১২ সালে "অট্টকাঠি"তে আমুধার চরিত্রে অভিনয় করার পরে তিনি খ্যাতি অর্জন করেছিলেন। তাঁর প্রথম মালয়ালম চলচ্চিত্র ছিল "জমন্তে সুবিশেসাঙ্গল"; যেখানে তিনি দালকার সালমানের বিপরীতে অভিনয় কাজ করেছেন। তার দ্বিতীয় মালয়ালম চলচ্চিত্র হচ্ছে "সাখাবু"। তিনি ২০১৭ সালে মুক্তিপ্রাপ্ত "ড্যাডি" নামক চলচ্চিত্রে অভিনয়ের মাধ্যমে বলিউডে অভিষেক করেছেন; যেখানে তিনি অর্জুন রামপালের সাথে অভিনয় করেছেন। তিনি ভেট্রিমরনের "ওয়াদা চেন্নাই"য়ে পদ্মা (যেখানে তিনি ধনুষের বিপরীতে অভিনয় করেছিলেন) এবং "কানা" নামক চলচ্চিত্রে কেন্দ্রীয় নারী ক্রিকেটারের চরিত্রে অভিনয় করে বেশ প্রশংসা কুড়িয়েছিলেন। ২০১৪ সালে "কাকা মুত্তাই" চলচ্চিত্রে অভিনয়ের জন্য তিনি "সেরা অভিনেত্রী" বিভাগে তামিলনাড়ু রাজ্য চলচ্চিত্র পুরস্কার লাভ করেছিলেন।
ঐশ্বর্যা রাজেশ ১৯৯০ সালের ১০ই জানুয়ারি তারিখে ভারতের তামিলনাড়ুর তিরুপুরে জন্মগ্রহণ করেছেন। তিনি শিরিন ভাল্লাঙ্কান্নি সিনিয়র সেকেন্ডারি স্কুল এবং হলি এঞ্জেলস অ্যাঙ্গলো ইন্ডিয়ান হায়ার সেকেন্ডারি তিরুপতি হতে শিক্ষা গ্রহণ করেছেন। ঐশ্বর্যার বাবা রাজেশও একজন অভিনেতা ছিলেন, যিনি তেলুগুর ৫৪টি চলচ্চিত্রে কাজ করেছেন। তাঁর দাদু অমরনাথ একজন জনপ্রিয় শীর্ষস্থানীয় তেলুগু অভিনেতা এবং প্রযোজক ছিলেন, তাঁর খালা শ্রীলক্ষ্মী তেলুগু কৌতুক অভিনেত্রী, যিনি ৫০০-এরও অধিক চলচ্চিত্রে কাজ করেছেন।
ঐশ্বর্যা চেন্নাইয়ের ইথিরাজ কলেজ ফর উইমেন থেকে পড়াশোনা করেছেন এবং বি. কম. নিয়ে স্নাতক ডিগ্রি অর্জন করেছেন। তিনি কালাইগনার টিভিতে প্রচারিত "মানদা মাইলাদা" নামক রিয়ালিটি অনুষ্ঠানে শিক্ষার্থীদের জন্য আয়োজিত সাংস্কৃতিক অনুষ্ঠানে নৃত্য পরিচালক হিসেবে কাজ করেছেন। তিনি উক্ত অনুষ্ঠানের তৃতীয় আসরে জয়লাভ করে চলচ্চিত্র জগতে অভিনয়ের প্রস্তাব পান। বলিউডে পরিচয় করিয়ে দেওয়ার জন্য তিনি অর্জুন রামপালের প্রতি কৃতজ্ঞতা প্রকাশ করেছিলেন।
অভিনয় জীবনের প্রাথমিক পর্যায়ে, তিনি টেলিভিশন অনুষ্ঠান "অসথপোবধু ইয়ারু"-এ একজন উপস্থাপক হিসেবে কাজ করেছেন। ২০১০ সালে, তিনি তামিল চলচ্চিত্র "নীথানা আভান"-এ অভিনয়ের মধ্য দিয়ে তামিল চলচ্চিত্র জগতে অভিষেক করেছেন এবং ২০১৪ সালে তিনি "রুমি" এবং "পান্নাইয়ারুম পদ্মিনীয়ুম" নামক দুটি চলচ্চিত্রে বিজয় সেতুপতির সাথে অভিনয় করেছেন।
মৃদুলা সিনহা

মৃদুলা সিনহা (জন্ম ২৭ নভেম্বর ১৯৪২ ) একজন ভারতীয় লেখক এবং রাজনীতিবিদ যিনি আগস্ট ২০১৪ থেকে অক্টোবর ২০১৯ গোয়ার রাজ্যপাল হিসাবে দায়িত্ব পালন করেছিলেন। 
মৃদুলা সিনহার জন্ম ১৯৪২ সালের ২৭ নভেম্বরে। তিনি ভারতের বিহার রাজ্যের মিথিলা অঞ্চলের মুজাফফরপুর জেলার ছাপড়া ধরমপুর ইয়াদু গ্রামে জন্মগ্রহণ করেন। তার বাবা ছিলেন বাবু ছাবিল সিং এবং মাতা অনুপা দেবী। তিনি ছাপড়ার স্থানীয় বিদ্যালয়ে পড়াশোনা করেন এবং পরে "বালিসহ বিদ্যাপীঠে" লখিসারাই জেলার মেয়েদের আবাসিক স্কুল থেকে পড়াশোনা করেন। 
স্নাতক ডিগ্রি শেষ করার অল্প সময়ের আগেই মৃদুলার বাবা-মা তাকে রাম কৃপাল সিনহার সাথে বিবাহ দেন, যিনি সেই সময় বিহারের মুজাফফরপুর শহরের একটি কলেজ প্রভাষক ছিলেন। বিয়ের পরে মৃদুলা পড়াশোনা চালিয়ে যান এবং মনোবিজ্ঞানে স্নাতকোত্তর ডিগ্রি নেন। তারপরে তিনি মতিহারির ডাঃ এসকে সিনহা মহিলা কলেজে প্রভাষক হিসাবে চাকরি নেন। এর খুব অল্প সময়ের পরে, তার স্বামী ডক্টরেট ডিগ্রি অর্জন করেছিলেন। তিনি চাকরি ছেড়ে মুজফফরপুরে একটি স্কুল শুরু করেছিলেন যেখানে তার স্বামী একটি কলেজে কর্মরত ছিলেন। 
এদিকে, স্বামীর উৎসাহ নিয়ে মৃদুলা ছোটগল্প নিয়ে পরীক্ষা-নিরীক্ষা করেছিলেন। তিনি সাংস্কৃতিক বিষয় এবং গ্রামের ঐতিহ্যের প্রতি আগ্রহী ছিলেন। তিনি এই বিষয়গুলিতে এবং লোককাহিনীগুলিতে ছোট গল্প লিখেছিলেন যা তিনি এবং তাঁর স্বামী যে গ্রামে কাজ করেছিলেন সেখান থেকে তিনি সংগ্রহ করেছিলেন। এর মধ্যে অনেকগুলি গল্প হিন্দি ভাষার ম্যাগাজিনে প্রকাশিত হয়েছিল এবং পরে "বিহার কি লোক-কাঠায়েন" ("বিহারের লোককাহিনী") নামে একটি দ্বি-খণ্ডের "নৃবিজ্ঞানে" সংকলিত হয়েছিল। তিনি একাধিক উপন্যাস এবং রাজমাতা বিজয়রাজে সিন্ধিয়ার একটি জীবনী রচনা করেছেন একটি "থি রানী আইসি ভি" নামে একটি বই লিখেছেন । এই বইটির উপর ভিত্তি করে একই নামের একটি চলচ্চিত্র পরে তৈরি করা হয়েছিল। 
মৃদুলা জেলা কমিটিতে নির্বাচনের প্রচারের সময় তার স্বামী নির্বাচনী এলাকার মহিলাদের কাছে পৌঁছাতে প্রাথমিকভাবে সহায়তা করেছিলেন। তিনি দেখতে পেলেন যে স্থানীয় ঐতিহ্য এবং সাংস্কৃতিক সংক্ষিপ্তসার সম্পর্কে তাঁর জ্ঞানের সাথে তার লোকজনও বিশেষত মহিলাদের সাথে দৃঢ় সম্পর্ক ছিল। তিনি সামাজিক কল্যাণে অত্যন্ত দৃঢ় আগ্রহ এবং প্রতিশ্রুতিবদ্ধ বিকাশ লাভ করেছিলেন। যদিও তার নির্বাচনী এলাকাতে রাজনীতিতে কোন আগ্রহ ছিল না এবং কোনও নির্বাচনে প্রতিদ্বন্দ্বিতাও করেন নি। তাকে কেন্দ্রীয় সমাজকল্যাণ বোর্ডের চেয়ারপারসন মনোনীত করা হয়। 
এই সময়ে, তার স্বামী বিহার রাজ্য সরকারের মন্ত্রিসভা্র মন্ত্রী ছিলেন। তিনি আগস্ট ২০১৪ অবধি ভারতীয় জনতা পার্টির জাতীয় নির্বাহী সদস্য ছিলেন। ২০১৪ সালের সাধারণ নির্বাচনের জন্য বিজেপির প্রচারকালে তিনি বিজেপি মহিলা মোর্চার (মহিলা শাখার) দায়িত্বে ছিলেন। ২৫ আগস্ট ২০১৪ সালে তিনি গোয়ার রাজ্যপাল হিসাবে নিযুক্ত হন।
সিনহা ভারতের প্রধানমন্ত্রী নরেন্দ্র মোদী দ্বারা স্বচ্ছ ভারত অভিযানের রাষ্ট্রদূত হিসাবেও নিযুক্ত হন। গোয়ার রাজ্যপাল থাকাকালীন, তিনি প্রতিদিনের উপাসনার উদ্দেশ্যে রাজ ভবনে একটি গরু এবং একটি বাছুরও গ্রহণ করেছিলেন। 
সিনহা বিহারের মুজাফফরপুরে বাবাসাহেব ভীমরাও আম্বেদকর বিহার বিশ্ববিদ্যালয় কর্তৃক সম্মানসূচক ডক্টরেট লাভ করেছিলেন। 
আখিল ভারতী তেরাপণ্থ মহিলা মণ্ডল তাকে ২০১৩ সালে আচার্য তুলসী কার্তরিত্ব পুরস্কার দিয়ে ভূষিত করেছিলেন। 
গোয়ার রাজ্যপাল থাকাকালীন মৃদুলা সিনহার কার্যকাল সবচেয়ে বড় দল না হয়েও বিজেপিকে সরকার গঠনের আমন্ত্রণ জানানোর পক্ষপাতিত্বমূলক সিদ্ধান্ত নিয়ে বিতর্কিত হয়ে পড়েছে, করদাতাদের ব্যয়ে তাঁর দৃষ্টিনন্দন জীবনযাপন এবং তথ্য অধিকার আইনকে পাথরওয়ালাকে দুর্বল করে দেয়।
এম. এস. কে. প্রসাদ

মন্নভা শ্রীকান্ত প্রসাদ (; ; জন্ম: ২৪ এপ্রিল, ১৯৭৫) অন্ধ্রপ্রদেশের মেদিকন্দুরু এলাকায় জন্মগ্রহণকারী সাবেক ভারতীয় পেশাদার আন্তর্জাতিক ক্রিকেটার, প্রশাসক ও কোচ। ভারত ক্রিকেট দলের অন্যতম সদস্য ছিলেন তিনি। ১৯৯৮ থেকে ২০০০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে অন্ধ্রপ্রদেশ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মন্নভা প্রসাদ নামে পরিচিত এম. এস. কে. প্রসাদ।
গুন্টুর জেলার মেদিকন্দুরু এলাকায় মধ্যবিত্ত পরিবারে মন্নভা প্রসাদ ২৪ এপ্রিল, ১৯৭৫ তারিখে জন্মগ্রহণ করেছিলেন। রঞ্জী ট্রফিতে অন্ধ্রপ্রদেশ দলের সাথে ক্রিকেট খেলার সূত্রপাত ঘটান। ১৯৯৪-৯৫ মৌসুম থেকে ২০০৭ সাল পর্যন্ত মন্নভা প্রসাদের প্রথম-শ্রেণীর খেলোয়াড়ী জীবন চলমান ছিল। দেশের অন্যতম দূর্বলতম রাজ্য ক্রিকেট দলে খেলতেন। স্বীয় যোগ্যতা গুণে তিনি জাতীয় দলে খেলার সুযোগ পেয়েছিলেন। কিশোর বয়সেই উইকেট-রক্ষক হিসেবে আগ্রহী হয়ে উঠেন। কোচ কে. শ্রীকান্ত তার সক্ষমতায় উচ্ছাস প্রকাশ করতেন। সর্বদাই ব্যাট হাতে উত্তরণ ঘটাতে সচেষ্ট ছিলেন।
১৯৯৭-৯৮ মৌসুমে পাকিস্তান এ দলের বিপক্ষে দ্বিপক্ষীয় সিরিজে ভারত এ দলের সদস্যরূপে আন্তর্জাতিক ক্রিকেটে অভিষেক ঘটে তার। ২০০২-০৩ মৌসুমে নিজের স্বর্ণালী সময় অতিবাহিত করেন। দুইটি শতক ও পাঁচটি অর্ধ-শতক সহযোগে ৭৫৪ রান তুলেন। এছাড়াও, ১১ খেলায় ৩২টি ডিসমিসাল ঘটিয়েছিলেন। কেবলমাত্র এবারই ৪০ ঊর্ধ্ব গড়ে রান পেয়েছিলেন।
সমগ্র খেলোয়াড়ী জীবনে ছয়টিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন মন্নভা প্রসাদ। ১০ অক্টোবর, ১৯৯৯ তারিখে মোহালীতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ২০০০ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৯৯ সালের ক্রিকেট বিশ্বকাপে নিয়মিত উইকেট-রক্ষক নয়ন মোঙ্গিয়া’র আকস্মিক আঘাতের কারণে খেলার জন্যে আমন্ত্রিত হন। ১৯৯৯-২০০০ মৌসুমে ছয়টি টেস্টে অংশগ্রহণ করেন। তন্মধ্যে, তিনটি অস্ট্রেলিয়া ও অপর তিনটি নিউজিল্যান্ডের বিপক্ষে ছিল। পাশাপাশি অনেকগুলো ওডিআইয়ে অংশ নিয়েছিলেন। এমনকি, মঙ্গিয়া’র সুস্থ দেহে ফিরে আসার পরও খেলার ধারা অব্যাহত রেখেছিলেন। তবে, খেলার মানের অবনতি ঘটায় তাকে বাদ দেয়া হয়। এ পর্যায়ে ব্যাট হাতে তিনি মাত্র ৮ গড়ে রান তুলতে পেরেছিলেন। এভাবে তার সংক্ষিপ্ত আন্তর্জাতিক খেলোয়াড়ী জীবনের সমাপ্তি ঘটে।
আন্তর্জাতিক ক্রিকেট থেকে প্রত্যাখ্যাত হবার পরও আরও সাত মৌসুম অন্ধ্রপ্রদেশ দলের সাথে রঞ্জী ট্রফিতে খেলেন। তন্মধ্যে, শেষ মৌসুমে দলের অধিনায়কের দায়িত্বে ছিলেন।
ক্রিকেট খেলা থেকে অবসর গ্রহণের ছয় বছর পর ২০১৫ সালে ভারতের দল নির্বাচকমণ্ডলীর সদস্য হন ও ২০১৬ সালে প্রধানের দায়িত্ব পালন করেন। ২১ সেপ্টেম্বর, ২০১৬ তারিখে এমএসকে প্রসাদকে ভারত জাতীয় ক্রিকেট দলের প্রধান কোচ হিসেবে নিযুক্তি দেয়া হয়। সুপ্রিম কোর্টের নির্দেশনায় বিতর্কিত ঘটনার কারণে বিসিসিআই তাকে এ পদে নিযুক্তি দেয়। ২০১৯ সালের ক্রিকেট বিশ্বকাপে ভারত দলের সদস্য নির্বাচনে নেতৃত্ব দেন তিনি।
প্রিয়া রাজবংশ

প্রিয়া রাজবংশ (৩০শে ডিসেম্বর ১৯৩৬ – ২৭শে মার্চ ২০০০; জন্মগতভাবে ভেরা সুন্দর সিং নামে পরিচিত) হলেন একজন ভারতীয় চলচ্চিত্র অভিনেত্রী, যিনি ১৯৭০ সালে মুক্তিপ্রাপ্ত "হির রাঞ্ঝা" এবং ১৯৭৩ সালে মুক্তিপ্রাপ্ত "হাসতে জখম"-এর মতো হিন্দি চলচ্চিত্রে অভিনয়ের মাধ্যমে অধিক পরিচিত লাভ করেছেন, যদিও তাঁর চলচ্চিত্র জীবনে তিনি মুষ্টিমেয় চলচ্চিত্রে করেছিলেন।
প্রিয়া রাজবংশ ১৯৩৬ সালের ৩০শে ডিসেম্বর তারিখে তৎকালীন ব্রিটিশ ভারতের পাঞ্জাব প্রদেশের শিমলার বীর সুন্দর সিং নামে জন্মগ্রহণ করেছিলেন। তাঁর বাবা সুন্দর সিং বন বিভাগের রক্ষক ছিলেন। তিনি তাঁর ভাই, কমলজিৎ সিং (গুলু) এবং পদমজিৎ সিংয়ের সাথে শিমলায় তাঁর শৈশব অতিবাহিত করেছেন। তিনি অকল্যান্ড হাউস এবং শিমলার কনভেন্ট অফ জিমস অ্যান্ড মেরি-এ পড়াশোনা করেছিলেন, যেখানে তিনি স্কুলের অধিনায়ক ছিলেন। তিনি ১৯৫৩ সালে সিমলার সেন্ট বেডে কলেজ থেকে ইন্টারমিডিয়েট পাস করেন এবং ভার্গব মিউনিসিপাল কলেজে (বিএমসি) যোগদান করেন, উক্ত সময়ে তিনি শিমলার খ্যাতিমান গেইটি মঞ্চে বেশ কয়েকটি ইংরেজি নাটকে অভিনয় করেছিলেন।
তাঁর বাবা জাতিসংঘের কার্যালয়ে কর্মরত ছিলেন, যার ফলে স্নাতক শেষে তিনি যুক্তরাজ্যের লন্ডনে মর্যাদাপূর্ণ রয়্যাল একাডেমি অফ ড্রামাটিক আর্টে (আরএডিএ) যোগদান করেছিলেন।
লন্ডনে থাকাকালীন মাত্র ২২ বছর বয়সে, লন্ডনের একজন আলোকচিত্রীর তোলা প্রিয়া রাজবংশের একটি ছবি হিন্দি চলচ্চিত্র জগতে পাঠানো হয়েছিল। রাজপুত কোটা পরিবারের অন্তর্ভুক্ত ঠাকুর রণবীর সিং নামে ডাকা সেই সময়ের একজন চলচ্চিত্র নির্মাতা তাঁর কথা জানতে পেরেছিলেন। ঠাকুর রণবীর সিং ইউল ব্রাইনার এবং উরসুলা অ্যান্ড্রেস অভিনীত জনপ্রিয় ব্রিটিশ এবং হলিউড চলচ্চিত্র লিখেছিলেন এবং তৈরি করেছিলেন এবং পিটার ও'টুল এবং রিচার্ড বার্টনের সাথে তাঁর ঘনিষ্ঠ সম্পর্ক ছিল। রণবীর সিং জনপ্রিয় অভিনেতা রণজিৎকে "জিন্দেগি কি রাহে" (জীবনের রাস্তা) নামে একটি চলচ্চিত্রে অভিনয়ের জন্য প্রথম প্রস্তাব করেছিলেন।
পরবর্তীকালে ১৯৬২ সালে, রণবীর সিং চেতন আনন্দ (দেব আনন্দ এবং বিজয় আনন্দের ভাই)-এর সাথে দেখা করেন এবং তাঁরা প্রিয়া রাজবংশকে তাঁদের চলচ্চিত্র, "হকিকত"-এ অভিনয় করার জন্য নির্বাচন করেন। এই চলচ্চিত্রটি বেশ জনপ্রিয় হয়েছিল এবং প্রায়শই এটিকে সেরা ভারতীয় যুদ্ধ বিষয়ক চলচ্চিত্রগুলোর মধ্যে অন্যতম হিসেবে গণ্য করা হয়। শীঘ্রই তিনি তাঁর পরামর্শদাতা, চেতন আনন্দের (যিনি তাঁর স্ত্রী থেকে সবে বিচ্ছিন্ন হয়েছিলেন) সাথে একটি সম্পর্কে জড়িয়ে যান। প্রিয়া চেতনের চেয়ে অনেক ছোট ছিলেন। এরপরে, তিনি কেবল চেতন আনন্দের চলচ্চিত্রে অভিনয় করেছিলেন, যেখানে তিনি গল্প থেকে শুরু করে চিত্রনাট্য, গানের কথা এবং প্রযোজনার পরবর্তী কার্যক্রম, প্রতিটি দিকের সাথেই জড়িত থাকতেন।
রম্ভা (অভিনেত্রী)

বিজয়লক্ষ্মী ইয়েদী (জন্ম: ৫ই জুন ১৯৭৬; রম্ভা নামে অধিক পরিচিত) হলেন একজন ভারতীয় চলচ্চিত্র অভিনেত্রী। তাঁর পুরো কর্মজীবন জুড়ে রম্ভা বেশ কয়েকটি ভারতীয় চলচ্চিত্রে অভিনয় করেছিলেন এবং সাতটি আঞ্চলিক ভাষায় কাজ করেছেন; এই সকল চলচ্চিত্রে তিনি ভারতের বেশিরভাগ শীর্ষস্থানীয় অভিনেতাদের সাথে অভিনয় করেছেন।
রম্ভা ১৯৭৬ সালের ৫ই জুন তারিখে ভারতের অন্ধ্র প্রদেশের বিজয়ওয়াড়ায় একটি তেলুগুভাষী পরিবারে বিজয়লক্ষ্মী ইয়েদী নামে জন্মগ্রহণ করেছিলেন। তিনি বিজয়ওয়াড়ার অ্যাটকিনসন সিনিয়র মাধ্যমিক বিদ্যালয় হতে তাঁর স্কুল জীবনের পড়াশোনা সম্পন্ন করেছেন। তিনি যখন তাঁর ৭ম শ্রেণিতে অধ্যয়নরত ছিলেন, তখন তিনি নিজের স্কুলের বার্ষিক দিবসের প্রতিযোগিতার জন্য আম্মানের চরিত্রে অভিনয় করেছিলেন। উক্ত অনুষ্ঠানে উপস্থিত পরিচালক হরিহরণ তাঁর অভিনয় দেখে মুগ্ধ হয়ে তাঁর সাথে যোগাযোগ অব্যাহত রেখেছিলেন এবং পরে মালয়ালম চলচ্চিত্র "সরগম"-এ কেন্দ্রীয় নারী চরিত্রে অভিনয় করার জন্য তাঁকে প্রস্তাব দিয়েছিলেন। উক্ত চলচ্চিত্রে তিনি অমৃতা নামে উপস্থিত হয়েছিলেন; পরে তিনি তেলুগু চলচ্চিত্র "আ ওক্কাতু আদাক্কু" তে তাঁর অভিনীত চরিত্র রম্ভার নামে নিজের নাম রেখেছিলেন।
রম্ভা মাত্র ১৫ বছর বয়সে তাঁর পড়াশোনা ছেড়ে দিয়েছিলেন এবং তারপরে ১৯৯২ সালে মুক্তিপ্রাপ্ত হরিহরণের মালয়ালম চলচ্চিত্র "সরগম" এ বিনীতের বিপরীতে অভিনয় করে তাঁর চলচ্চিত্র জীবন শুরু করেছিলেন। এই চলচ্চিত্রটি বক্স অফিসে বেশ ভালো আয় করেছিল। যদিও তাঁকে পরিচালক ইভিভি সত্যনারায়ণ খুঁজে পেয়েছিলেন, যিনি তাঁকে তেলুগু চলচ্চিত্র "আ ওক্কাতু আদাক্কু"-এ অভিনয় করার জন্য প্রস্তাব দিয়েছিলেন, যেখানে তিনি রাজেন্দ্র প্রসাদের বিপরীতে জুটি বেঁধেছিলেন। এই চলচ্চিত্রটিও বক্স অফিসে বেশ ভালো আয় করেছিলে এবং তিনি ভারত জুড়ে বেশ কয়েকটি বিভিন্ন চলচ্চিত্র জগতে অভিনয়ের জন্য বেশ কয়েকটি প্রস্তাব পেয়েছিলেন। ১৯৯০-এর দশকের শেষের দিকে যখন তিনি তাঁর কর্মজীবনে সাফল্যের চূড়ায় ছিলেন, তখন তিনি ইচ্ছাকৃতভাবে তাঁর কাছে আগত চলচ্চিত্রের প্রস্তাবের মধ্যে শুধুমাত্র চাকচিক্যময় চরিত্রগুলিতে অভিনয় করেছেন। অতঃপর চিরঞ্জীবী অভিনীত ১৯৯৭ সালে মুক্তিপ্রাপ্ত "হিটলার"-এর মতো সফল চলচ্চিত্রে রম্ভা অভিনয় করেছেন।
২০০৩ সালে "থ্রী রোজেস" চলচ্চিত্রে, তিনি তাঁর ভাইয়ের সাহায্যে, প্রযোজক হিসেবে তাঁর জীবন শুরু করেছিলেন; উক্ত চলচ্চিত্রে লায়লা মেহদীন, জ্যোতিকার সাথে তিনি কেন্দ্রীয় চরিত্রে অভিনয় করেছিলেন। তবে উক্ত চলচ্চিত্রটি বক্স অফিসে ব্যর্থ হয়েছিল এবং এই চলচ্চিত্রটি মুক্তির পরে তাঁর প্রচুর ঋণ হয়ে গিয়েছিল। ঋণ পরিশোধের জন্য তিনি চেন্নাইয়ের মাউন্ট রোডে তাঁর বাড়ি বিক্রি করে দিয়েছিলেন, একই সময়ে চলচ্চিত্রে অর্থ লগ্নিকারীরা তাঁর বিরুদ্ধে একটি চেক-বাউন্স মামলাও দায়ের করেছিল।
মোহন নাথ গোস্বামী

<nowiki> </nowiki>ল্যান্স নায়েক মোহন নাথ গোস্বামী এসি ছিলেন ভারতীয় সেনাবাহিনীর প্যারাসুট রেজিমেন্টের সৈনিক। তিনি মরণোত্তরভাবে ভারতের সর্বোচ্চ শান্তিকালীন সামরিক পুুরস্কার অশোকচক্রকে ভূষিত করেছিলেন। ৩ সেপ্টেম্বর ২০১৫, প্যারাশুট রেজিমেন্টের নবম ব্যাটালিয়নে কর্মরত অবস্থায় গোস্বামী জম্মু ও কাশ্মীরের কুপওয়ারা জেলায় চার সন্ত্রাসীর সাথে লড়াই করার সময় একটি আক্রমণাত্মক অভিযানে শহীদ হন। কুপওয়ারাতে তাঁর কাজের জন্য তাঁকে মরণোত্তর অশোকচক্র প্রদান করা হয়েছিল। 
গোস্বামী ইন্দিরা নগর- I লালকুয়ান, নৈনিতাল জেলার, উত্তরাখণ্ড, ভারতে জন্মগ্রহণ করেন। তাঁর এক কন্যা, ভুমিকা গোস্বামী, তাঁর স্ত্রী ভবনার সাথে। তাঁর বাবাও সেনাবাহিনীতে দায়িত্ব পালন করেছিলেন।
গোস্বামী ২০০২ সালে ভারতীয় সেনাবাহিনীর অভিজাত প্যারাশুট রেজিমেন্টে যোগ দিতে স্বেচ্ছাসেবীর কাজ করেছিলেন। তিনি গত ১১ দিনে তিনটি অভিযানে সক্রিয়ভাবে জড়িত ছিলেন যেখানে দশ সন্ত্রাসী মারা গিয়েছিলেন এবং একজনকে জীবিত বন্দি করা হয়েছিল। প্রথম অভিযানটি হ্যান্ডওয়ারার খুরমুর, ২৩ আগস্ট, ২০১৫ এ পরিচালিত হয়েছিল এবং এর ফলে তিনটি লস্কর-ই-তৈয়বা সন্ত্রাসীর নির্মূল হয়েছিল। এরপরে তিনি রাফিয়াবাদে দ্বিতীয় অপারেশনে স্বেচ্ছাসেবক হয়েছিলেন। দুই দিন ধরে চলা এই অভিযানের ফলে লস্কর-ই-তৈয়বার তিন সন্ত্রাসীর নির্মূল ও এক সন্ত্রাসী, সাজ্জাদ আহমদ ওরফে আবু উবেদ উল্লাহকে ধরে আনা হয়েছিল। গোস্বামীর শেষ অপারেশন ৩ রা সেপ্টেম্বর ২০১৫-এ হয়েছিল, যেখানে তিনি একটি আক্রমণাত্মক দলের অংশ ছিলেন। বন্দুকযুদ্ধের সময় দু'জন সন্ত্রাসবাদীকে হত্যা করার পর এবং আরও দু'জন সন্ত্রাসী আহত করার পর তিনি আহত হয়েছিলেন এবং শহীদ হন।
গোস্বামীর দেহ ভারতীয় বিমান বাহিনীর বিমান দিয়ে বেরিলিতে নিয়ে যাওয়া হয়েছিল, সেখান থেকে সেনাবাহিনীর একটি হেলিকপ্টারটি তাকে পান্তনগরে এবং তাঁর জন্মস্থানে নিয়ে যায়। তাঁর নিজ গ্রামে তাঁকে পুরো সামরিক সম্মান দিয়ে শেষকৃত্য করা হয়েছিল।
প্রীতিকা রাও

প্রীতিকা রাও (জন্ম: ২৯শে মে ১৯৯৩) হলেন একজন ভারতীয় অভিনেত্রী, মডেল এবং প্রাক্তন চলচ্চিত্র সাংবাদিক এবং গায়িকা। তিনি কালার্স টিভিতে সম্প্রচারিত জনপ্রিয় রোমান্টিক টেলিভিশন ধারাবাহিক "বেইন্তেহা"-তে আলিয়া হায়দার নামক চরিত্রে অভিনয় করার জন্য অধিক পরিচিতি লাভ করেছেন। তিনি বাংলাদেশী ডেনিশ কনডেন্সড মিল্কের বিজ্ঞাপনে রিয়াজ এর সাথে অভিনয় করেন। যা বাংলাদেশে বেশ জনপ্রিয় হয়।
প্রীতিকা রাও সোফিয়া কলেজ থেকে ইতিহাস বিভাগ হতে স্নাতক ডিগ্রি অর্জন করেছেন এবং বিজ্ঞাপন ও সাংবাদিকতা বিভাগ হতে ডিপ্লোমা অর্জন করেন। তাঁর বোন অমৃতা রাও বলিউডের একজন বিখ্যাত অভিনেত্রী।
একজন কিশোরী মডেল হিসেবে প্রীতিকা রাও তাঁর মডেলিং জীবন শুরু করেছিলেন, সে সময় তিনি সুজিত সরকার দ্বারা পরিচালিত অমিতাভ বচ্চনের সাথে ক্যাডবেরি ডেইরি মিল্কের একটি বিজ্ঞাপনে একজন মডেল হিসেবে অভিনয় করেছিলেন। অতঃপর তিনি চল্লিশটিরও বেশি টেলিভিশন বিজ্ঞাপন এবং মুদ্রণ প্রচারের মাধ্যমে তাঁর সফল মডেলিং জীবনকে এগিয়ে নিয়ে গেছেন। তিনি একজন চলচ্চিত্র সাংবাদিক হিসেবে বেঙ্গালুরু মিরর, ডেকান ক্রনিকল এবং দি এশিয়ান এজের মতো পত্রিকার সাথে কাজ করেছেন।
তাঁর শিক্ষাগত ডিগ্রি অর্জনের জন্য, তিনি বলিউডের বেশ কয়েকটি বড় প্রস্তাব ছেড়ে দিয়েছিলেন, যার মধ্যে ২০০৮ সালে মুক্তিপ্রাপ্ত "জানে তু... ইয়া জানে না", ২০১০ সালে মুক্তিপ্রাপ্ত "বীর", ২০১২ সালে মুক্তিপ্রাপ্ত "সন অব সরদার" এবং ২০১৩ সালে মুক্তিপ্রাপ্ত "আশিকি ২" অন্যতম।
রাও ২০১১ সালে মুক্তিপ্রাপ্ত রোমান্টিক তামিল চলচ্চিত্র "চিক্কু বুক্কু"-তে অভিনয় করেছেন, যেটি প্রযোজনা করেছে মিডিয়া ওয়ান গ্লোবাল এন্টারটেইনমেন্ট প্রাইভেট লিমিটেড, যারা তামিল চলচ্চিত্র "জিন্স" এবং রজনীকান্তের "কোচাদাইয়ান"-এর নির্মাতা ছিল। তবে রাও নিউইয়র্ক ফিল্ম একাডেমি থেকে সাংবাদিকতায় ডিপ্লোমা কোর্সের জন্য দক্ষিণের চলচ্চিত্র জগত ছেড়েছিলেন।
২০১৪ সালে, রাও কালার্স টিভিতে প্রচারিত জনপ্রিয় টেলিভিশন ধারাবাহিক "বেইন্তেহা"-তে অভিনয়ের মাধ্যমে আঞ্চলিক চলচ্চিত্র জগত থেকে টেলিভিশন জগতে প্রবেশ করেছিলেন, উক্ত ধারাবাহিকে তিনি আলিয়া গোলাম হায়দারের চরিত্রে অভিনয় করেছিলেন। ২০১৩ সালের জানুয়ারি মাসে কলকাতায় অনুষ্ঠিত কলাকার পুরস্কার অনুষ্ঠানে রাও সেরা অভিনেত্রীর পুরস্কার লাভ করেছিলেন এবং একই সাথে গোল্ড সেরা অভিষেক পুরস্কার জয়লাভ করেছিলেন।"পারফেক্ট ওম্যান" পত্রিকার পারফেক্ট মিস ইন্ডিয়া পুরস্কারের জন্য তিনি মুখপাত্র নির্বাচিত হয়েছিলেন
২০১৯ সালে, রাও অভিনেতা করণ সিং গ্রোভারের সাথে জনপ্রিয় "মার্ডার" চলচ্চিত্রের পরবর্তী ক্রমে অভিনয়ের মধ্য দিয়ে বলিউডে আত্মপ্রকাশ করেছেন বলে একটি গুঞ্জন ছড়িয়ে পড়েছিল। কিন্তু টিভি মিডিয়া পোর্টাল কর্তৃক এই সংবাদ অস্বীকার করে বলা হয়েছে যে এটি গুজব ছিল এবং তখনও "মার্ডার ৪"-এর কার্যক্রম প্রক্রিয়াধীন ছিল।
ঐন্দ্রিতা রায়

ঐন্দ্রিতা রায় (জন্ম: ১৬শে এপ্রিল ১৯৮৫) হলেন একজন ভারতীয় চলচ্চিত্র অভিনেত্রী, যিনি মূলত কন্নড় চলচ্চিত্রে অভিনয় করে থাকেন। ২০০৭ সালে তিনি "মেরাভানিঙ্গে" নামক চলচ্চিত্রে অভিনয়ের মধ্য দিয়ে অভিনয় জগতে পা রাখেন। অতপর তিনি বেশ কয়েকটি বাণিজ্যিকভাবে সফল ছবিতে অভিনয় করার মাধ্যমে কন্নড় চলচ্চিত্রে শীর্ষস্থানীয় সমসাময়িক অভিনেত্রী হিসাবে প্রতিষ্ঠিত হয়েছিলেন। তিনি "মানসারে" নামক একটি চলচ্চিত্রে মানসিক প্রতিবন্ধী মেয়ে দেবিকা চরিত্রে অভিনয়ের মাধ্যমে সমালোচকদের প্রশংসা পেয়েছিলেন।
ঐন্দ্রিতা রায় ১৯৮৫ সালের ১৬ই এপ্রিল তারিখে ভারতের রাজস্থানের উদয়পুরের একটি বাঙালি পরিবারে কনিষ্ঠ কন্যা হিসেবে জন্মগ্রহণ করেছেন। তিনি রাজস্থানের উদয়পুর থেকে মহারাষ্ট্রের মুম্বইয়ে চলে এসেছিলেনন এবং সেখানেই তাঁর শৈশব অতিবাহিত করেছিলেন। তাঁর বাবা, এ. কে. রায়, ভারতীয় বিমান বাহিনীতে একজন কৃত্রিম দন্তচিকিৎসক হিসেবে কাজ করেছেন। তাঁর বাবার চাকরি সূত্রে পরিবারসহ তাঁকে বিভিন্ন স্থানে ঘুরতে হয়েছিল এবং অবশেষে তাঁরা বেঙ্গালুরুতে স্থায়ীভাবে বসবাস শুরু করেছিলেন।
রায় বেঙ্গালুরুর বল্ডউইন বালিকা উচ্চ বিদ্যালয় থেকে পড়াশোনা করেছিলেন। পরে, তিনি দন্ত্যচিকিৎসায় স্নাতক ডিগ্রি অর্জনের জন্য বেঙ্গালুরুর বি. আর. আম্বেদকর ডেন্টাল কলেজে যোগ দেন। উক্ত কলেজে অধ্যয়নকালে, তিনি পার্শ্ব সময়ের মডেল হিসেবে কাজ করে টেলিভিশন বিজ্ঞাপনে উপস্থিত ছিলেন, যা তাঁকে চলচ্চিত্র জগতে প্রবেশের পথ সুগম করে দিয়েছিল। তিনি কন্নড় চলচ্চিত্র জগতে কাজ করা শুরু করেছিলেন এবং একই সাথে একবার শৌখিন / স্বল্প দৈর্ঘ্যের চলচ্চিত্রে অভিনয় করেছেন।
ঐন্দ্রিতা রায় ফ্যাশন কোরিওগ্রাফার এম. এস. শ্রীধরের অধীনে শিক্ষা গ্রহণ করেছিলেন। তিনি ২০০৬ সালের কন্নড় চলচ্চিত্র "জ্যাকপট"-এর একটি গানেও অভিনয় করেছিলেন, এতে তাঁর সাথে হর্ষ এবং ধ্যান অভিনয় করেছিলেন। অতঃপর ২০০৮ সালে ঐন্দ্রিতা "মেরাভানিঙ্গে" নামক একটি চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেছিলেন; উক্ত চলচ্চিত্রে তিনি নন্দিনী নামক চরিত্রে অভিনয় করেছিলেন, যে উক্ত চলচ্চিত্রের কেন্দ্রীয় চরিত্রে অভিনয় করা প্রোজ্জল দেবরাজের প্রেমিকা ছিল। এই চলচ্চিত্রটি বক্স অফিসে একটি মাঝারি ধরনের সাফল্য অর্জন করেছিল, কিন্তু রেডিফ ডট কম তাঁর অভিনয় এবং তাঁর নাচের দক্ষতার প্রশংসা করেছিল। পরবর্তীতে, একই বছরে, তিনি "মস্ত মজা মাডি"-এ একটি বিশেষ চরিত্রের অভিনয়ে উপস্থিত হয়েছিলেন।
২০০৯ সালে ঐন্দ্রিতা অভিষিক্ত চিরঞ্জীবী সরজার সাথে "বায়ুপুত্র" নামে একটি অ্যাকশন চলচ্চিত্রে অভিনয় করেছিলেন। এরপরে প্রশান্ত রাজ দ্বারা পরিচালিত "লাভ গুরু" নামে একটি সফল চলচ্চিত্রে একটি বিশেষ চরিত্রে অভিনয় করেছেন।